	
	
	


Vzorec pogodbe s popravki 28.07.2017

POGODBA ZA DOBAVO MEDICINSKEGA POTROŠNEGA MATERIALA
sklenjena med
NAROČNIKOM: SPLOŠNA BOLNIŠNICA NOVO MESTO, Šmihelska cesta 1, 8000 Novo mesto,
ki ga zastopa doc. dr. Milena Kramar Zupan

	Matična številka:
	5054621000

	Identifikacijska številka (ID za DDV):
	SI 82657106

	Transakcijski račun (TRR):
	SI56 0110 0603 0278 379



in
IZVAJALCEM: ___________________________________,
ki ga zastopa ___________________________________,
	Matična številka:
	 

	Identifikacijska številka (ID za DDV):
	 

	Transakcijski račun (TRR):
	 


 
I. SPLOŠNE DOLOČBE
1. člen
	Naročnik in izvajalec ugotavljata, da je bil na osnovi:
	· javnega naročila, objavljenega na Portalu javnih naročil številka _____________ z dne ___________ in
· naročnikove odločitve o oddaji javnega naročila številka ________________ z dne ______________



izbran izvajalec v okviru omenjenega javnega naročila, zaradi česar se sklepa predmetna pogodba.


2. člen
	S to pogodbo se naročnik in izvajalec  dogovorita o splošnih in posebnih pogojih izvajanja pogodbe
Vrste blaga, za katere stranki sklepata pogodbo so navedene v prilogi te pogodbe - Izbrane ponudbe po ponudnikih.
Za razlago veljajo tudi vsi ostali pogoji predmetnega javnega naročila. Ponudbena dokumentacija  in razpisna dokumentacija so sestavni del te pogodbe.


II. PREDMET POGODBE
3. člen
		Predmet pogodbe so stalne nabave blaga: REAGENTI ZA IN VITRO DIAGNOSTIKO, za izvajanje razpisanih preiskav:
__________________________________, ki jih naročnik po obsegu in času ne more vnaprej določiti.
Naročnik in izvajalec te pogodbe se izrecno dogovorita, da bo naročnik v času trajanja te pogodbe nabavljal le tiste vrste in količine predmetnega blaga in storitev, ki jih bo dejansko potreboval. Naročnik se ne zavezuje k nabavi celotnih količin, določenih v Predračunu – Seznamu razpisanega blaga/storitev (Obr-8a) in pripadajoči xls prilogi za posamezni sklop. Količine in vrste blaga, navedene v predračunu in prilogi predračuna, so okvirne za dobo 3 let.





4. člen
	Naročnik in izvajalec te pogodbe se dogovorita, da bo naročnik v času trajanja pogodbe, v primeru potrebe, od izvajalca na osnovi ponudbe kupoval tudi drugo istovrstno blago, ki ni na Predračunu – Seznamu razpisanega blaga (obr-8a) oz. pripadajoči prilogi (xls), na način in po določilih, dogovorjenih v tej pogodbi.
Dobavitelj se obvezuje, da bo naročniku, v primeru, da bo le-ta ugotovil potrebo po drugem  istovrstnem blagu, ki ni vsebovano na Predračunu – Seznamu razpisanega blaga, le-to dobavil na način in po pogojih, dogovorjenih s to pogodbo.
Dobavitelj se zavezuje, da bo za dodatne dobave istovrstnega blaga, ki ni vsebovano v Predračunu – Seznamu razpisanega blaga, naročniku  na podlagi povabila predložil ponudbo.
 
Naročnik se za dodatne dobave blaga dogovori z dobaviteljem na podlagi ponudbe s specifikacijo dodanega predmetnega blaga, v okviru katere se ugotovi ali blago ustreza potrebam naročnika in dogovori cena blaga.


5. člen
	Predmet te pogodbe je tudi obveznost izvajalca, da bo za naročniku izročil v razpolaganje in v brezplačno uporabo za čas trajanja te pogodbe (3 leta od podpisa te pogodbe opremo, potrebno za izvajanje preiskav za katere je bil izbran, in sicer
- Sklop____: analizator (1kos/2 kosa), proizvajalec ________________, model________________ ;
Vključno z montažo, zagonom in validacijo in šolanjem naročnikovega osebja za uporabo.
(opomba: vnesti toliko zapisov, za kolikor sklopov je bil izbran izvajalec)
Pri zgoraj navedeni  opremi je sestavni del tudi vsa strojna, programska in druga oprema.
Obveznost izvajalca je tudi, da:
	· z lastnim orodjem, napravami in osebjem izvede vgradnjo oz. montažo predmeta pogodbe, priključitev, zagon ter preizkus doseganja pogodbenih tehnično-tehnoloških parametrov in delovanja, vključno z namestitvijo in morebitnimi potrebnimi drobnimi dopolnili (kompatibilnostjo) z obstoječim stanjem, kar se ugotovi z zapisniško primopredajo; 
· na svoje stroške zagotovi edukacijo uporabnikov opreme za pravilno ter varno uporabo opreme ter njeno nego;
· poskrbi za odvoz transportne in ostale embalaže ter da na svoje stroške zaščiti in zavaruje pogodbena dela, blago in storitve pred vremenskimi, tehničnimi, termičnimi, transportnimi in vsakovrstnimi drugimi škodljivimi vplivi oz. poškodbami in da odgovarja za varno delo in škodljive vplive do zapisniške primopredaje;
· ob vsakokratni primopredaji opreme predloži:
- Navodila za uporabo ter o načinu preizkušanja in vzdrževanja v slovenskem jeziku
- Originalna navodila za uporabo v angleškem jeziku ("User book")
- Izjavo dobavitelja, da je oprema izdelana v skladu s predpisanimi varstvenimi ukrepi, normativi,     standardi in tehničnimi predpisi
- Certifikate oz. izjave o skladnosti s predpisanimi tehničnimi zahtevami. Nalepka naj bo po možnosti pritrjena tudi na opremo;
· poleg dokumentacije zraven opreme predati tudi vso potrebno dodatno pripadajočo opremo in naprave, ki so potrebne za nemoteno obratovanje;
· zagotovi brezplačno odpravo napak na analizatorju z odzivnimi časi in časi odprave napak, določenimi v specifikaciji zahtev ter dostavo. Če napaka v zahtevanem času ni odpravljena, mora ponudnik brezplačno zagotoviti kakovosten nadomestni analizator, v kolikor bi naročnik to zahteval.  Naročnik s servisom nima nobenih stroškov (delo, čas na poti, rezervni deli.. .,vse krije izvajalec). Telefonski prijavi napake s strani pooblaščene osebe naročnika mora vedno slediti tudi pisna prijava na dogovorjeni e-naslov izvajalca;



	· po  priporočilih proizvajalca analizatorja na lastne stroške izvaja morebitne letne kalibracije aparata, nastavitve overitve, redne letne servise, preventivno vzdrževanje ipd. Storitve iz te točke so za naročnika brezplačne vključno s potrošnim materialom ali drugim materialom potrebnim za storitev iz te točke (za kalibracije, overitve, redni letni servis, preventivno vzdrževanje);
· v primeru zastarelosti  in menjave  aparata  s strani dobavitelja oz. proizvajalca,  zagotovil zamenjavo z novejšimi, pri tem pa bo zagotovil ustrezen  originalni potrošni material. Izvajalec je dolžan  zagotoviti tudi, da  v primeru zamenjave aparata le ta ne bo tehnično manj popolen, kot zahtevano v predmetni razpisni dokumentaciji javnega naročila. V primeru menjave iz se cene potrošnega materiala  ne spremenijo  in veljajo pogodbene cene;
· v kolikor  aparat ne bo zagotavljal kvalitetnega dela, naročnik pa je ravnal z opremo kot dober gospodar, naročniku dostavi nov aparat. V primeru menjave iz se cene potrošnega materiala  ne spremenijo  in veljajo pogodbene cene;



Obveznost naročnika je, da: 
	· po prenehanju veljavnosti te pogodbe preda izvajalcu aparat. Izročitev se izvajalcu izvede zapisniško ob predhodno potrjenem roku ob prisotnosti vsaj enega skrbnika s strani naročnika, ki imenovan v tej pogodbi;
· prevzet  aparat uporablja, kot dober gospodar v skladu z navodili izvajalca ter v času uporabe obvestiti izvajalca o vsaki napaki, sicer mu je dolžan povrniti vso škodo, ki jo je utrpel.;
· aparata ne bo dal v uporabo tretji osebi;



Naročnik izvajalcu ne bo plačal uporabnine ali druge morebitne stroške nastale  z uporabo analizatorja. Naročnik se z pogodbo zaveže plačati izvajalcu  le potrošni material, ki ga bo naročal v obsegu in količini, ki ga bo v  triletnem pogodbenem obdobju dejansko potreboval.
Naročnik za analizator ne bo sklenil osnovnega ali drugega zavarovanja. V primeru nastanka škodnega primera ureja vsa razmerja izvajalec, ki je tudi zavarovalniški upravičenec v kolikor ima urejeno zavarovalno razmerje z zavarovalnico.


III. POGODBENA VREDNOST IN PLAČILNI POGOJI
6. člen
	Skupna okvirna enoletna pogodbena vrednost blaga znaša (1/3 triletne vrednosti!) _______________ EUR brez DDV,  _______________________ EUR z DDV.
Skupna okvirna triletna pogodbena vrednost blaga znaša  _______________ EUR brez DDV,  _______________________ EUR z DDV.
Cene iz Predračuna - Seznama razpisanega blaga/storitev in pripadajoče xls priloge k predračunu  so izražene v evrih. V ceni so zajeti vsi stroški, vsi popusti in rabati ter davek na dodano vrednost. Cene veljajo ddp skladišča naročnika razloženo.
V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz ponudbe v času trajanja pogodbe, se lahko cene iz ponudbe korigirajo izključno v višini nastale davčne spremembe.
Cena blaga po predračunu je fiksna za obdobje enega leta od datuma sklenitve pogodbe. Po preteku tega obdobja – enega leta od datuma sklenitve pogodbe, se cene lahko usklajujejo z indeksom rasti cen življenjskih potrebščin (v nadaljevanju: indeks), vendar ko ta kumulativno preseže 4%, pri čemer je izhodišče za izračun indeksa indeks, ki je uradno objavljen po preteku te dobe – enega leta od datuma sklenitve pogodbe. Nadaljnje uskladitve cen se lahko izvedejo, ko indeks kumulativno ponovno preseže 4%, pri čemer je izhodišče za izračun indeksa indeks, ki je uradno objavljen po zadnji spremembi cen. Cene se v vseh primerih lahko spremenijo največ v višini 80% izračunanega indeksa (Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja, Ur.l. RS, št.1/04).
Izvajalec se zavezuje naročnika pisno zaprositi za spremembo cen. O spremembi cen pogodbeni stranki skleneta aneks k tej pogodbi.


7. člen
	Izvajalec izda naročniku račun v osmih (8) dneh po opravljeni dobavi blaga, v kolikor se stranki ne dogovorita drugače. Izvajalec izstavi račun v elektronski obliki (eRačun) preko spletnega portala UJPnet. Kot uradni prejem računa se šteje datum vnosa računa v sistem UJPnet.
V kolikor naročnik računa ne zavrne v roku 8 delovnih dni od prejema, se račun šteje za potrjenega.
Rok plačila začne teči naslednji dan po uradnem prejemu računa. Kot dan plačila oziroma izpolnitve naročnikove obveznosti se šteje dan, ko naročnik izroči nalog za plačilo organizaciji, pri kateri ima svoj račun.
Naročnik se zaveže plačati račun v roku 30 dni od prejema računa na transakcijski račun izvajalca. V primeru zamude pri plačilu lahko izvajalec naročniku zaračuna zakonske zamudne obresti.
Naročnik bo pravilno izstavljen in potrjen račun poravnal na transakcijski račun izvajalca, naveden na računu. V primeru, da TRR ni naveden na računu, se plačilo nakaže na prvi račun pri podatkih o izvajalcu.


IV. NAROČANJE, DOBAVA IN PREVZEM BLAGA
8. člen
	Naročnik bo posamezne vrste blaga, ki jih bo potreboval, kupoval od izbranega izvajalca na podlagi sklenjene pogodbe, in sicer na podlagi izstavljenih naročilnic po pošti, telefaksu ali e-mailu. Naročnik bo v naročilnici opredelil vrste in količine blaga. 


9. člen
	Izvajalec se zavezuje zagotavljati:
	· da bo naročniku dobavljal blago v skladu s ponudbeno specifikacijo in specifikacijo zahtev naročnika;
· dostavo blaga ddp skladišče naročnika Splošne bolnišnice Novo mesto - razloženo v skladišče naročnika;
· dobavni rok max. 48 ur od prejema pisnega naročila, v nujnih primerih po dogovoru z naročnikom (dobavni rok se lahko podaljša samo v primeru pisnega dogovora obeh pogodbenih strank);
· da bo v primeru, da blaga ne bo mogel dostaviti v pogodbenem roku, o tem pisno obvestil naročnika; 
· da bo v primeru zamude pri dobavi blaga, ki ni posledica višje sile ali razlogov na strani naročnika, plačal naročniku vse stroške, ki bi nastali zaradi nepravočasne dobave blaga, pri čemer bo lahko naročnik blago naročil pri drugem dobavitelju, razliko v ceni pa zaračunal izvajalcu;
· načelo sledljivosti blaga pri naročniku, pri čemer se zavezuje ob dobavah blaga sklicevati na naročilnico naročnika in zagotavljati ujemanje podatkov: naziv blaga in kataloška številka proizvajalca in črtna koda, v ponudbeni dokumentaciji, na dobavnici in embalaži;
· dobavljeno blago opremiti tudi z dobavnico v elektronski obliki, s podatki in v obliki, v skladu z zahtevami naročnika iz razpisne dokumentacije. 





10. člen
	Naročnik se obvezuje naročeno blago v celoti prevzeti na podlagi dobavnice. Dobavnica mora biti napisana v slovenskem jeziku.


11. člen
	Količinski prevzem blaga se opravi ob prevzemu, kakovostni pa v uzančnih rokih.
Naročnik bo o morebitnih količinskih odstopanjih, očitnih napakah in poškodovani embalaži  prevzetega blaga sestavil reklamacijski zapisnik in obvestil izvajalca o reklamaciji, najkasneje v roku 8 dni po prejemu blaga.
O kakovostnih in drugih napakah, ki jih ni mogoče ugotoviti takoj ob prevzemu, bo naročnik ravnal v skladu z določili obligacijskega zakonika.


V. KAKOVOST BLAGA
12. člen
	Kakovost blaga mora ustrezati vsem strokovnim zahtevam, opisom in karakteristikam, ki so bili dani v okviru razpisne in ponudbene dokumentacije ter obstoječim standardom in deklarirani kakovosti na embalaži blaga. 
Izvajalec se obvezuje, da bo za vse dobavljeno blago zagotovil:
	· da bo imelo blago ob dobavi rok uporabe še najmanj 12 mesecev, izjemoma manj s predhodnim soglasjem naročnika;
· da dobavljeno blago ne bo imelo pravnih napak;
· da bo dostavil kvalitetno blago, ki popolnoma ustreza vsem opisom, karakteristikam in specifikacijam, ki so bile dane v okviru razpisne ali ponudbene dokumentacije;
· da bo blago pakirano v skladu z veljavnimi zakonskimi predpisi v Republiki Sloveniji;
· da bo na željo naročnika posredoval vse informacije in podatke o neželenih učinkih;
· da bo nosil vse stroške, ki bi nastali zaradi odpoklica blaga zaradi napake, storjene s strani dobavitelja oziroma proizvajalca blaga. 
· za blago, ki se shranjujejo na hladnem, zagotavljati hladno verigo v transportu  blaga do predaje naročniku, pri čemer bo naročniku predložil potrdilo, da je dostava potekala po pravilih hladne verige oziroma dokaze o temperaturnih pogojih med transportom, če bo naročnik to zahteval.





13. člen
	Izvajalec naročniku  zagotavlja tudi:
	· da bo v primeru, da pride do zamenjave artiklov (proizvajalca, ponudnikov naziv blaga in kataloške številke), za katere ima  priznano sposobnost (nekega artikla ni več na trgu npr. zaradi prenehanja proizvodnje ali težav z uvozom, ….) pred pričetkom dobav novega blaga naročniku predložil razloge za zamenjavo blaga in dokazila, da je novi artikel kakovostno in funkcionalno enakovreden prejšnjemu ter od naročnika pridobil pisno soglasje za zamenjavo artikla;
· da bo nosil vse stroške, ki bi nastali zaradi odpoklica blaga zaradi napake, storjene s strani izvajalca oziroma proizvajalca blaga.





14. člen
	Naročnik si pridržuje pravico, da reklamira kakovostno neustrezno blago in blago, za katerega ob dobavah ugotovi, da  ne izpolnjuje pogojev in strokovnih zahtev naročnika ter da v kolikor ne pride do rešitve reklamacije med izvajalcem in naročnikom, izloči kakovostno neustrezno blago in z izvajalcem prekine pogodbo za dobavo predmetnega blaga.  
V kolikor pride do reklamacij blaga, se postopek reševanja reklamacije vodi izključno preko nabavne službe naročnika.
V primeru reklamacij blaga bo naročnik začasno - do rešitve reklamacije prekinil nabavo blaga pri izbranem izvajalcu.   
Rok rešitve reklamacije je največ 30 dni od vročitve reklamacije izvajalcu. V primeru, da ne pride do rešitve reklamacije med izvajalcem in naročnikom bo naročnik dokončno prekinil nabavo blaga pri izbranem izvajalcu.


VI. ZAVAROVANJE OBVEZNOSTI
15. člen
	Izbrani izvajalec bo v petih dneh od podpisa te pogodbe, kot instrument zavarovanja predložil naročniku zavarovanje za dobro izvedbo pogodbenih obveznosti z veljavnostjo do izteka pogodbe, in sicer bančno garancijo ali kavcijsko zavarovanje za dobro izvedbo pogodbenih obveznosti v višini 10% pogodbene vrednosti z DDV.
Naročnik bo zavarovanje za dobro izvedbo pogodbenih obveznosti lahko unovčil, če naročeno blago pri posamezni dobavi:
	· ne bo odgovarjalo dogovorjenim standardom in kvaliteti;
· ne bo prejel v roku in v količinah, opredeljenih v naročilnici.



Naročnik bo zavarovanje za dobro izvedbo pogodbenih obveznosti lahko unovčil tudi, če izvajalec ne bo izvrševal zahtev in pogojev določenih v razpisni dokumentaciji glede zagotavljanja brezplačne uporabe analizatorjev za izvajanje preiskav, za katere je bil izbran, ali nekakovostnega / nepravočasnega vzdrževanja analizatorjev. 
Naročnik je upravičen zavarovanje za dobro izvedbo pogodbenih obveznosti unovčiti šele, če izvajalec tudi po pozivu in primernem roku za odpravo napak svojih obveznosti pravilno ne izpolni.


VII. SKRBNIK POGODBE
16. člen
	Pooblaščena predstavnica naročnika za nadzor nad izvajanjem pogodbe, naročanje in prevzem blaga ter kontrolo kakovosti dobavljenega blaga po tej pogodbi je Danijela Furlan.
Skrbnik pogodbe s strani naročnika je Stanislava Majerle.
Skrbnik pogodbe s strani izvajalca je___________________________.


VIII. ODSTOP OD POGODBE
17. člen
	Vsaka od pogodbenih strank lahko zaradi kršitve pogodbenih določil odpove to pogodbo z enomesečnim odpovednim rokom s priporočenem pismom po pošti. Odpovedni rok prične teči z dnem prejema poštne pošiljke.
Če pride do prekinitve del oziroma do razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev dela ali razdrtje pogodbe.
Naročnik ima pravico odstopiti od pogodbe kadarkoli, brez posledic za naročnika, če:
	· pride izvajalec v takšno finančno situacijo, ki bi mu onemogočila izvedbo pogodbenih obveznosti;
· izvajalec po svoji krivdi v roku 14 dni od veljavnosti pogodbe in uvedbe v delo ne prične z delom;
· izvajalec po svoji krivdi kasni  oziroma če ne dosega pogodbeno dogovorjene kvalitete in standardov in je ne more vzpostaviti niti v naknadno dogovorjenem roku, ki mu ga določi naročnik.



 Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:
	· javno naročilo je bilo bistveno spremenjeno, kar terja nov postopek javnega naročanja;
· v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
· zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.



Odstop od pogodbe učinkuje z dnem, ko izvajalec prejme pisno izjavo naročnika o odstopu.
Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.


18. člen
	Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.


19. člen
	Naročnik ima pravico enostransko odstopiti od pogodbe brez odpovednega roka v primeru, da nima zagotovljenih sredstev.
Ne glede na določila te pogodbe o prekinitvi ali odstopu od pogodbe zaradi kršitev pogodbenih obveznosti lahko katera koli od pogodbenih strank brez posebnega razloga pisno odstopi od pogodbe, za kar stranki dogovorita 3 (tri) mesečni odpovedni rok. Odpovedni rok prične teči  z dnem, ko je nasprotne stranka prejela pisno obvestilo o odpovedi pogodbe.
V primeru predčasnega prenehanja veljavnosti pogodbe sta pogodbeni strani obvezani poravnati obveznosti, ki jih imata druga do druge in so nastale do trenutka prenehanja pogodbe.


IX. PROTIKORUPCIJSKA KLAVZULA
20. člen
	Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
-pridobitev posla ali
-sklenitev posla pod ugodnejšimi pogoji ali
-za opustitev dolžnega nadzora nad izvajanjem pogodbenih obveznosti ali
-za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku;
je nična.


X. KONČNE DOLOČBE
21. člen
	Pogoji tega  pogodbe so veljavni za čas trajanja pogodbe.
Pogodba se lahko spremeni ali dopolni s pisnim aneksom, ki ga sprejmeta in podpišeta pogodbeni stranki. 


22. člen
	Stranki se obvezujeta, da bosta uredili vse, kar je potrebno za izvršitev pogodbe in  ravnali s skrbnostjo dobrega gospodarja.


23. člen
	Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Novem mestu.


24. člen
	Ta pogodba se sklepa za obdobje 3 let od oddaje naročila. 
Pogodba stopi v veljavo z dnem podpisa strank te pogodbe, uporablja pa se od ____________ do ________________.



25. člen
	Pogodba je sestavljena v 2 enakih izvodih, od katerih prejme vsaka od pogodbenih strank po 1 izvod.


26. člen
	Sestavni del te pogodbe so naslednje priloge:
- ponudba,
- specifikacija zahtev naročnika za predmet naročila,
- Izbrane ponudbe po ponudnikih,
- Predračun seznam razpisanih storitev (Obr-8a),
- xls priloga k predračunu,
- struktura elektronske dobavnice,
- Izjava o zagotavljanju varnosti in zdravja pri delu in požarnega varstva pri izvajanju del  po pogodbi.


PRILOGE:
	· priloga_2_izjava_o_zagotavljanju_varstva_in_zdravja_pri_delu.docx
· priloga_2_struktura_dobavnice.pdf

